kalixlouiis/myanmar-wikipedia-corpus huggingface dataset:
ယင်းနောက် ၁၉၈၁ ခုနှစ် ဒီဇင်ဘာလတွင် သခင်ဗသိန်းတင်နှင့် သမ္မတ ဗိုလ်ချုပ်အေးကိုခေါင်းဆောင်သော အဖွဲ့တို့ တွေ့ဆုံဆွေးနွေးခဲ့သော်လည်း တရုတ်-မြန်မာနယ်စပ်ရှိ ဗကပလွတ်မြောက်နယ်မြေကို အစိုးရက အသိအမှတ်ပြုရမည်၊ ဗကပတို့၏ တပ်မတော်တည်ရှိမှုကို အသိအမှတ်ပြုရ မည်ဟူသော အချက်တို့နှင့်ပတ်သက်၍ သဘောကွဲလွဲကာ ဆွေးနွေးပွဲပျက်ခဲ့ရပြန်သည်။
၁၉၈၅ ခုနှစ် စက်တင်ဘာလ ၉ ရက်မှ အောက်တိုဘာလ ၂ ရက်နေ့အထိ ပါတီ၏တတိယအကြိမ်ကွန်ဂရက်ကို အရှေ့မြောက်ဒေသ ပန် ဆန်းတွင် ပါတီဥက္ကဋ္ဌ သခင်ဗသိန်းတင်ဦးဆောင်၍ ခမ်းနားစွာကျင်းပခဲ့သည်။
ထို့နောက် တတိယပါတီကွန်ဂရက်က တင်မြှောက်လိုက်သော အရန်ဗဟိုကော်မတီဝင်နှင့် "ဝ" မြောက်ခရိုင် တပ်မဟာ (၁၂) တပ်မှူး ရဲ ဘော်ကျောက်ညီလိုင်နှင့် အလယ်ပိုင်းဗျူရို ဒုတပ်ရင်းမှူး ရဲဘော်ပေါက်ယူချန်ဦးစီးသည့် "ဝ" မြောက်ပိုင်းခရိုင် ခွင်ဖားမြို့နယ်တပ်နှင့် အခြား မြို့နယ်တို့မှ ပုန်ကန်တပ်များက ပန်ဆန်းမှ "ဝ" တပ်မှူးတပ်သားများဆက်သွယ်ကာ ပန်ဆန်းရှိ ဗကပဗဟိုကို ၁၉ ၈၉ ခုနှစ် ဧပြီလ ၁၇ရက်နေ့၌အာဏာသိမ်းပိုက်လိုက်ကြသည်။
သခင်ဗသိန်းတင်မှာထိုကဲ့သို့'၀'တို့အာဏာသိမ်းမည့်အစီအစဉ်ကို ထိုနေ့မတိုင်မီ ညကတည်းကသိရှိထားသည်၊၊ သို့သော်လည်း အကြောင်းအမျိုးတို့ကြောင့်လက်လျှော့ခဲ့ရသဖြင့် လွယ်ကူစွာပင်သွေးထွက်သံယိုမှုမရှိပဲ သိမ်းယူရရှိသွားသည်၊ အာဏာသိမ်းပိုက်စဉ်က "ဝ" ခေါင်းဆောင် ကျောက်ညီလိုင်က ပူးပေါင်းရန် ပြောဆိုသော်လည်း သခင်ဗသိန်းတင်သည် ငြင်းပယ်ခဲ့သဖြင့် သေနတ်ကိုသိမ်းပြီး သခင်ဗသိန်းတင်ကို ထမ်းစင်ဖြင့် တရုတ်ပြည်ဘက်ကမ်းသို့ ပို့လိုက်လေသည်။
ဤသို့ သခင်ဗသိန်းတင်သည် တရုတ်ကွန်မြူနစ်ပါတီအား ပန်ဆန်းနှင့်အနီး မုံးလီတွင် နေထိုင်ခွင့်တောင်းရာ ခွင့်မပြုသဖြင့် မုံးလီနှင့် ၆၆ ကီလိုမီတာဝေးသော မုန်းလျှန်တွင်သာ နေထိုင်ခဲ့ရသည်။
ယင်းနောက် တော်လှန်ရေးဆက်လုပ်လိုသူအနည်းစုကို သခင်ဗသိန်းတင်ခေါင်းဆောင်၍ ရဲဘော်ကျော်မြင့်၊ ရဲဘော်ခင်မောင်ကြီး၊ ဗိုလ်မှူး ချုပ်ဟောင်းကျော်ဇော၊ ရဲဘော်ရဲထွန်းတို့သည် ကား ၃၃ စီးဖြင့် မိသားစုများနှင့်အတူ ၁၀၁ တပ်ဖွဲ့ ပန်းဝါသို့ ထွက်ခွာသွားလေသည်။
ပန်းဝါ တွင်နေထိုင်စဉ်အတွင်း သခင်ဗသိန်းတင် မျက်စိယောင်လာသဖြင့် ၁၉၈၉ ခုနှစ် အောက်တိုဘာလ ၁၇ ရက်နေ့တွင် ပေါက်ရှန်မြို့မှတဆင့် ပီကင်းသို့သွားရောက် ဆေးကုသမှုခံယူခဲ့သည်။
ဘဝနိဂုံး ဆေးကုသအပြီးတွင်သခင်ဗသိန်းတင်သည်တရုတ်ပြည်ဟူနန်ပြည်နယ်ချန်ရှားမြို့တွင်နေထိုင်လိုသည်ဟုဆန္ဒပြုခဲ့သဖြင့်သူ၏ဆန္ဒအတိုင်းတရုတ်အစိုးရမှခွင့်ပြုခဲ့သည်။
သခင်ဗသိန်းတင်သည်ငယ်စဉ်ကတည်းကဖခင်ဖြစ်သူ၏အားပေးတိုက်တွန်းမှုကြောင့်လည်းကောင်း၊မိမိကိုယ်တိုင်ကမဟုတ်မမှန်စိတ်ဓာတ်ပင်ကိုရှိပြီးနိုင်ငံရေးကိုစိတ်ပါမှုအားကြီးသဖြင့်လည်းကောင်းတို့ဗမာအစည်းအရုံးသို့ဝင်ရောက်ခဲ့ပြီးဖက်ဆစ်တော်လှန်ရေးမှအစပြုကာကွန်မြူနစ်ပါတီသို့ဝင်ရောက်ခဲ့ခြင်းဖြစ်သည်၊ထိုမှတစ်ဆင့်အာဏာရှင်စံနစ်ကိုမလိုလားသောကြောင့်လက်နှက်ကိုင်တော်လှန်ခဲ့သောကွန်မြူနစ်စစ်စစ်တစ်ဦးလည်းဖြစ်ရာနိုင်ငံအသီးသီးတို့ရှိကွန်မြူနစ်ခေါင်းဆောင်တို့၏လေးစားမှုကိုလည်းရရှိခဲ့သူတစ်ဦးဖြစ်သည်၊ ညီအစ်ကိုမောင်နှစ်မမိသားစုကိုစွန့်လွှတ်၊ဇနီးနှင့်သမီးများကိုလည်းစွန့်လွှတ်ခဲ့ပြီးအသက်သေသည်အထိသူ၏ယုံကြည်မှုဖြစ်သောထိုဝါဒကိုလက်ကိုင်ထားခဲ့သူတစ်ဦးလည်းဖြစ်သည်၊သူသည်၁၉၉၇ခုနှစ်ဒီဇင်ဘာလ(၂၄)ရက်ညနေ(၃)နာရီအချိန်တွင် တရုတ်နိုင်ငံ ဟူနန်ပြည်နယ် ချန်ရှားမြို့တွင် ကွယ်လွန်ခဲ့သည်။
သူ၏အရိုးပြာကိုသူ၏ဆန္ဒအရရှန်းကျန်းမြစ်ထဲသို့မျှောခဲ့သည်။
သို့သော်တရုတ်နိုင်ငံ၏နေရာတစ်ခုတွင်မြှပ်နှံခဲ့သည်ဟုလည်း သူ၏မိသားစုကဆိုသည်။
ဓာတ်ပုံများ ကိုးကား Category:တို့ဗမာ အစည်းအရုံးဝင်များ Category:၁၉၉၇ ကွယ်လွန်သူများ Category:မြန်မာ့နိုင်ငံရေးသမားများ Category:ဗမာပြည်ကွန်မြူနစ်ပါတီအဖွဲ့ဝင်များ။
မဟာဝါ (သို့) သုတ်မဟာဝါ ()ပါဠိတော်တွင် သုတ်ပေါင်း ၁၁ သုတ်ပါသည့်အနက် ဗုဒ္ဓဘုရား ပရိနိဗ္ဗာန်စံခဏ်းနှင့် ပရိနိဗ္ဗာန်မစံမီ အခြေအနေများ၊ ဗုဒ္ဓခေတ် မဇ္ဈိမဒေသ အခြေအနေများ၊ ယဉ်ကျေးမှုများ၊ လောကီ လောကုတ္တရာ ကြီးပွားအောင်မြင်ရေးတရားများကို အရင်းကျကျ ပြဆိုရာ မဟာပရိနိဗ္ဗာနသုတ်တော်ကြီးလည်း ပါဝင်လေသည်။
ထို့ပြင် ဤကျမ်း၌ပင် ဗုဒ္ဓဘာသာလောကတွင် အခြေခံအကျဆုံးဖြစ်သည့် မဟာသတိပဋ္ဌာန်သုတ်လည်း ပါဝင်သည်။
ဤပါဠိတော်လာ မဟာနိဒါနသုတ်တော်ကြီးကား အလွန်တရာ ခက်ခဲနက်နဲ သိမြင်နိုင်ခဲသော ပဋိစ္စသမုပ္ပါဒ်သဘောများကို အကျယ် ဝေဖန် ဟောပြတော်မူရာ သုတ်တော်ကြီး ဖြစ်ပေသည်။
ယနေ့ခေတ်တွင် အလွန် ခေတ်စားနေသည့် တမလွန်လောက ရှိ-မရှိဟူသော ပြဿနာအတွက် ဗုဒ္ဓဒေသနာကျမ်းလာ တိုက်ရိုက်အဖြေများကိုလည်း ဤပါဠိတော်ကျမ်း၌ပါရှိသည့် ပါယာသိသုတ်၌ ဥပမာ အမျိုးမျိုးဖြင့် ဖြေရှင်းဟောကြားထားသည်။
ပါဠိတော်မြန်မာပြန်ကျမ်းများ၏ ကျမ်းဦးမှတ်ဖွယ်များ (သာသနာရေး ဝန်ကြီးဌာန) ပါဝင်သောသုတ်များ မဟာပဒါနသုတ် မဟာနိဒါနသုတ် မဟာပရိနိဗ္ဗာနသုတ် မဟာသုဒဿနသုတ် ဇနဝသဘသုတ် မဟာဂေါဝိန္ဒသုတ် မဟာသမယသုတ် သက္ကပဉှသုတ် မဟာသတိပဋ္ဌာနသုတ် ပါယာသိသုတ် ကိုးကား Category:မဟာဝဂ်Category:ဒီဃနိကာယ် ကဏ္ဍ:သုတ္တန်ပိဋကတ်။
A & A ဗိုင်းရပ်စ်သည် .COM ဖိုင်များကို ဦးတည်တိုက်ခိုက်သည်။
ကူးစက်ခံရသော ဖိုင်များ၏ နေ့ရက်အချိန်များသည် တည်ဆောက်ထားသည့်နေ့မှ လက်ရှိကူးစက်ခံရသောနေ့ အဖြစ်သို့ ပြောင်းလဲခြင်းခံရသည်။
ကူးစက်ခံရသော ဖိုင်များတွင် {A&A} ဟူသော စာသားကိုတွေ့ရှိရသည်။
ပြင်ပလင့်ခ်များ Computer Viruses (A) , by Probert Encyclopedia A and A, by Symantec Category:ကွန်ပျူတာ ဗိုင်းရပ်စ်များ။
Post-grunge သည် hard rock ၏ပုံစံတစ်မျိုးဖြစ်ပြီး ၁၉၉၀ ခုနှစ်များ အလယ်ပိုင်းတွင် ကြီးထွားလာခဲ့သည်။
သို့သော် grunge သည် သိပ်သည်းသော အမျိုးအစားများမှာ ဉာဏ်ကွန်မြူးများမှာ ထုတ်ယူထားသည်။
punkနှင့် metal ကဲ့သို့ဖြစ်သည်။
post-grunge သည် thick guitar sound များမှ ပြောင်းလဲသည်။
ဒဲ့ဒိုးဖြစ်သော စာသားများဖြင့် မကြာခဏ mainstream သုခမူဟန်ကို မတင်ကြသည်။
Post-grunge သီချင်းများသည် mid-tempo နံပါတ်များကို ဖြင့် ဂရုစိုက်ကြသည်။
spirit of ballad များနှင့် hard rock anthem များ၏ power-chord energy များနှင့် ပေါင်းစပ်ထားသည်။
ဆယ်ကျော်သက်များဆီသို့ post-grunge ရောက်ရှိခြင်း (၁၉၉၀ အလယ်) ၉၀ အစောပိုင်းတွင် အဓိက grunge အုပ်စုများဖြစ်သော Nirvana, Pearl Jam, Soundgarden, နှင့် Alice in Chains တို့သည် အခြား လူကြိုက်များသော rock အမျိုးအစားများကဲ့သို့ hair-metal ၏ အုပ်စိုးမှု အဆုံးသတ်ချိန်တွင် chart များတွင် မုန်တိုင်းထန်ခဲ့သည်။
ဦးတည်ရာသို့ အရင်းအနှီးရရန် နည်းလမ်းရှာသည်။
Nirvana ၏ smell Like Teen Spirit သည် record label တွင် လက်မှတ်ရေးထိုးခံခဲ့ရသည်။
လူကြိုက်အများဆုံးတီးဝိုင်းသုံးခုမှာ Bush, Candlebox နှင့် Collective soul တို့ဖြစ်သည်။
Post-grunge ကျော်ကြားမှု ကြီးထွားလာခြင်း(၁၉၉၀ နောက်ပိုင်းနှင့် ၂၀၀၀အစောပိုင်း) ၉၀ ခုနှစ်များ အကုန်နီးပါးတွင် post-grunge၏ ပထမဆုံးမျိုးဆက်သစ်များ တီးဝိုင်းများသည် alt-metal နှင့် rap-rock တို့၏ ရုတ်တရက်ထိုးစိုက်စဉ်တွင် စီးပွားရေးအရ ဆုံးရှုံးလာခဲ့သည်။
သို့သော် post-grunge စွန့်ခွာသွားသည်ဟု မဆိုနိုင်ပါ။
Post-grunge ပထမမျိုးဆက်သစ်အုပ်စုများကို ဆန့်ကျင်သောအားဖြင့် Creed နှင့် Nickelback တို့သည် သမာရိုးကျကို ထောက်ခံခဲ့ကြသည်။
ဖြစ်ချင်တော့ ဤသဘောသည် original grunge တီးသိုင်းတို့၏ လောကကို စိတ်ပျက်မှုကို လုံးဝဆန့်ကျင်ခြင်းဖြစ်သည်။
Creed နှင့် Nickelack ဦးဆောင်သောအားဖြင့် အခြား post-grunge တီးဝိုင်းများ ၂၁ရာစုအစတွင် ပို၍ ထင်ရှားလာခဲ့သည်။
3 Door Down သည် chart များ ရက်သတ္တပတ်အတော်အကြာလွှမ်း မိုးခဲ့သည်။
နောက်ပိုင်း Paddle Mudd ကဲ့သို့များ hit=single များအတွက် ပုံသေနည်းများ ထုတ်ခဲ့သည်။
Post-grunge သည် modern နှင့် mainstream radio နေရာတိုင်းတွင် တွေ့မြင်နိုင်သည်။
နားထောင်သူတွေအတွက် alt-metal နှင့် rap rock တို့နှင့် ယုံကြည်စိတ်ချစွာ ယှဉ်ပြိုင်နိုင်ခဲ့သည်။
Original grunge တီးဝိုင်းများ၏ fan များသည် အထူးသဖြင့် အမျိုးအစား၏ဖန်တီးမှု စွမ်းရည်ရှိသော သီးသန့် အရည်အသွေး ကန့်သတ်ချက်နှင့် watered-down approach ကို မကြိုက်နှစ်သက်ကြပါဘူး။
Post-grunge သည် အမြတ်အစွန်း ထွက်သော musical style: post-grunge သည် နှိုင်းယှဉ်ခြင်းအားဖြင့် ထောက်ခံမှုရရှိရန် ကြိုးပမ်းသည့် အစီအစဉ်ဖြင့် တည်ရှိသည်။
ဆက်လက်ပေါ်ထွက်လာသော post-grunge ဓလေ့အရ များပြားစွာသော အုပ်စု ပေါ်ထွက်လာခဲ့သည်။
တောင်အာဖရိက၏ ၂၀၀၇ ခုနှစ်တွင် ထွက်ရှိသော Finding Beauty inf Negative Space ဖြင့်အောင်မြင်မှုရရှိခဲ့စဉ်တွင် Shinedown သည် သူတို့၏၂၀၀၈ album The Sound of Madness သည် mainstream သို့ တွန်းတင်နိုင်ခဲ့သည်။
Acid ဗိုင်းရပ်စ်သည် .COM နှင့် .EXE ဖိုင်များကို ဦးတည်တိုက်ခိုက်သည်။
ထိုဗိုင်းရပ်စ်ရှိရာနေရာရှိ ဖိုင်များကို ကူးစက်သည်။
ကူးစက်ခံဖိုင်များသည် ဗိုင်းရပ်စ်အချက်အလက်များကို ၇၉၂ ဘိုက် ရောက်သည်အထိ ပြောင်းလဲခံရသည်။
ထိုပမာဏထက်ကြီးသော ဖိုင်များတွင်မူ ဖိုင်ပမာဏကြီးလာခြင်းမရှိပေ။
ကူးစက်မှုမရှိ ဟုဆိုနိုင်သည်။
ကူးစက်ခံရသောဖိုင်များတွင် "*.EXE *.COM .." "Program too big to fit in memory" "Acid Virus" "Legalize LSD|ACiD and Cannabis|Pot" "By: Copyfright Corp-$MZU" စာသားများတွေ့ရှိရသည်။
ပြင်ပလင့်ခ်များ Computer Viruses (A) , by Probert Encyclopedia Acid virus , by McAfee Category:ကွန်ပျူတာ ဗိုင်းရပ်စ်များ။
AIDS II ဗိုင်းရပ်စ်ကို ၁၉၉၁ ခုနှစ် ဧပြီလတွင် တွေ့ရှိခဲ့ကြပြီး ၎င်းဗိုင်းရပ်စ်သည် .COM ဖိုင်များကို ဦးတည်တိုက်ခိုက်သည်။
ထိုဗိုင်းရပ်စ်သည် မူလ.EXE ဖိုင်များကို မကူးစက်စေဘဲ ဗိုင်းရပ်စ် အမည်တူ .COM ဖိုင် နှင့် .EXE ဖိုင်များကို ဖြစ်ပေါ်စေသည်။
ကူးစက်ခံ .COM ဖိုင်များသည် ဗိုင်းရပ်စ်၏ အချက်အလက်များ ထည့်သွင်းခံရခြင်း အပါအဝင် နေ့ရက်အချိန်များပါ ပြောင်းလဲခံရပြီး ၈၀၆၄ ဘိုက် ရောက်သည်အထိ ကြီးမားလာစေသည်။
ကူးစက်ခံရသော .COM ဖိုင်သည် "Your computer is infected with ... ❤Aids Virus II❤ - Signed WOP & PGT of DutchCrack -" စာသားကို မက်ဆေ့ အနေဖြင့်ဖော်ပြ ပြီးနောက် ကူးစက်ခံရသော .EXE ဖိုင်သည် "Getting used to me? Next time, use a Condom ....." စာသားကိုဖော်ပြသည်။
မူလ .exe ဖိုင်များသည် ကူးစက်ခံရခြင်းမရှိသောကြောင့် CRC ပရိုဂရမ်ဖြင့် စစ်ဆေးမှုသည် ဗိုင်းရပ်စ်ကို မတွေ့ရှိနိုင်ပေ။
အမည်တူ .COM ဖိုင် နှင့် .EXE ဖိုင်များကို ရှာဖွေခြင်းနှင့် ၈၀၆၄ ဘိုက် ရှိသော .COM ဗိုင်းရပ်စ်ဖိုင်ကို ရှာဖွေဖျက်ထုတ်ကုစားနိုင်သည်။
အခြားကြည့်ရန် AIDS (ကွန်ပျူတာ ဗိုင်းရပ်စ်) Category:ကွန်ပျူတာ ဗိုင်းရပ်စ်များ en:AIDS (computer virus)#AIDS II။
AIDS ဗိုင်းရပ်စ်သည် Turbo Pascal 30.1a ဖြင့်ရေးသားထားပြီး .COM ဖိုင်များကို ဦးတည်တိုက်ခိုက်သည်။
MS-DOS ၏ အားနည်းချက်ကို ရှာဖွေကာ ဖန်တီးထားခြင်း ဖြစ်သည်။
အမည်တူကူးစက်ခံ .COM နှင့် .EXE တွင် .COM ဖိုင်က လုပ်ငန်းများ အရင်လုပ်ဆောင်သည်။
ကူးစက်ခံရသော ဖိုင်များတွင် အောက်ပါ စာသားကိုတွေ့ရှိရသည်။
ATTENTION I have been elected to inform you that throughout your process of collecting and executing files, you have accdientally (sic) ¶HÜ¢KΣ► [PHUCKED] yourself over: again, that's PHUCKED yourself over. No, it cannot be; YES, it CAN be, a √ìτûs [virus] has infected your system. Now what do you have to say about that? HAHAHAHAHA. Have ¶HÜÑ [PHUN] with this one and remember, there is NO cure for AIDS ထိုစာသားပေါ်လာလျှင် ကွန်ပျူတာသည် နှေးကွေးသွားပြီး ပိတ်ပြီးပြန်ဖွင့်မှသာ ရနိုင်တော့သည်။
ကူးစက်ခံရသော ဖိုင်များအား မူရင်းဖိုင်များဖြင့် အစားထိုးကာ ပြန်လည် ပြုပြင်နိုင်သည်။
နောက်ပိုင်းတွင် AIDS II ဗိုင်းရပ်စ်သည်လည်း AIDS ဗိုင်းရပ်စ်ကို ပြန်လည်မွမ်းမံထားသည်ဟု ယူဆမှုများရှိသည်။
ကိုးကား AIDS virus , by McAfee Computer Viruses (A), by Probert Encyclopaedia Category:ကွန်ပျူတာ ဗိုင်းရပ်စ်များ။
Ada ဗိုင်းရပ်စ် သည် ကွန်ပျူတာ ဗိုင်းရပ်စ် တစ်ခု ဖြစ်ပြီး အာဂျင်တီးနားနိုင်ငံတွင် ၁၉၉၁ ခုနှစ် အောက်တိုဘာလတွင် တွေ့ရှိခဲ့ကြသည်။
ဗိုင်းရပ်စ်၏ သွင်ပြင်လက္ခဏာများမှာ Ada ဗိုင်းရပ်စ်သည် ကွန်ပျုတာ၏ မန်မိုရီပေါ်တွင်ခိုအောင်းနိုင်ပြီး အခြားဖိုင်များကို ကူးစက်ကာ ပြန့်ပွားစေသည်။
.COM ဖိုင်များနှင့် COMMAND.COM ကို အဓိက ပစ်မှတ်ထားသည်။
ကူးစက်ခံရသော ဖိုင်များသည် ၎င်းတို့ဖိုင်များ၏အစတွင် ၂၆၀၀ ဘိုက် ထပ်မံပေါင်းထည်းခြင်းခံရပြီး ထိုဖိုင်များထဲတွင် COMMAND.COM PCCILLIN.COM PCCILLIN.IMG HATI-HATI !! ADA VIRUS DISINI !!Delete စာသားများပါဝင်သည်။
CHKDSK ဖြင့် စစ်ဆေးရာတွင် စစ်စတန် မန်မိုရီသည် ၂၁၃၁၂ ဘိုက်မှ၂၁၂၉၆ ဘိုက်အထိသာ ကျန်ကြောင်းတွေ့ရှိရသည်။
Ada ဗိုင်းရပ်စ်ကူးစက်ခံရသော ကွန်ပျူတာများသည် ပုံမှန်မဟုတ်သော ကွန်ပျူတာမောက်နှိပ်သည့် အသံကဲ့သို့သော အသံများ ကြားရသည်။
ကွန်ပျူတာ၏ဟာ့စ်ဒစ် နေရာလွတ်များ ကျန်နေသေးသော်လည်း နေရာလွတ်မရှိကြောင်း သတိပေးနေတတ်သည်။
ဖလော်ပီဒစ်များ နှင့် အင်တာနက်မှ ဒေါင်းလုပ်ဆွဲသောဖိုင်များမှ အများဆုံးကူးစက်သည်။
ABC ဗိုင်းရပ်စ် သည် ကွန်ပျူတာ ဗိုင်းရပ်စ်တစ်ခု ဖြစ်ပြီး ၁၉၉၂ ခုနှစ် အောက်တိုဘာလတွင် စတင်တွေ့ရှိခဲ့သည်။
COMMAND.COM နှင့် .EXE ဖိုင်များကို ဦးတည်တိုက်ခိုက်သည်။
လစဉ်လတိုင်း၏ ၁၃ရက်မြောက်နေ့တွင် ထိုဗိုင်းရပ်စ် အလုပ်လုပ်သည်။
CHKDSK ဖြင့် စစ်ဆေးရာတွင် ပြောင်းလဲခံရသည့် .COM နှင့် .EXE ဖိုင်များတွင် ၄ ဘိုက် မှ ၁၀ ဘိုက်အထိ တိုးလာကြောင်း တွေ့ရှိရသည်။
ကူးစက်ခံ .EXE ဖိုင်များတွင် ၂၉၅၂ ဘိုက်မှ ၂၉၇၂ ဘိုက် အထိတိုးလားကြောင်းလည်း တွေ့ရှိရသည်။
.EXE ဖိုင်တည်ဆောက်ထားမှု၏ နောက်ဆုံးနေရာတွင် နေရာယူသည်။
ကူးစက်ခံရသော ဖိုင်များ၏ နေ့ရက်အချိန်များသည် တည်ဆောက်ထားသည့်နေ့မှ လက်ရှိကူးစက်ခံရသောနေ့ အဖြစ်သို့ပြောင်းလဲခြင်း ခံရသည်။
ကူးစက်ခံ .EXE ဖိုင်များတွင် သာမန်အားဖြင့် မည်သည့် စာသားမှမပေါ်သော်လည်း ABC_FFEA Minsk 8.01.92 ABC စသော စာသားများကို ကူးစက်ခံဖိုင်များမှ ပြန်လည်ဖြေကာတွေ့ရှိရသည်။
ABC ဗိုင်းရပ်စ်သည် ၂၀၁၄ ခုနှစ်တွင် Jan ten Hove ရေးသားသော ABC keylogger ထရိုဂျန် မဟုတ်ကြောင်းလည်း သိရှိဖို့လိုသည်။
ပြင်ပလင့်ခ်များ Computer Viruses (A) , by Probert Encyclopedia Symantec Security Response - ABC, by Symantec Category:ကွန်ပျူတာ ဗိုင်းရပ်စ်များ။
ပခုက္ကူမြို့တွင် ပထမဆုံးအကြိမ် ဘားကမ့်အဖြစ် ဘားကမ့် ပခုက္ကူ ကို ၂၀၁၃ နိုဝင်ဘာလ ၂ ရက်နှင့် ၃ ရက်နေ့များတွင် ပခုက္ကူမြို့ တိလောကရာမ ဘုန်းတော်ကြီးပညာသင်ကျောင်းတွင် ပြုလုပ်နိုင်ခဲ့သည်။
အဆိုပါ ဘားကမ့် ပခုက္ကူပွဲသို့ ပြည်တွင်း နည်းပညာနယ်ပယ်အသီးသီးမှ ပညာရှင်ပေါင်း ၂၀ ခန့်က ဦးဆောင်ဆွေးနွေးခဲ့ပြီး မြို့ခံ တက်ရောက်သူ စုစုပေါင်း လူဦးရေ ၂၀၀၀ (နှစ်ထောင်) ခန့် တက်ရောက်ခဲ့ကြကာ မြန်မာနိုင်ငံတွင် တက်ရောက်သူ ဒုတိယအများဆုံး ဘားကမ့် ဖြစ်ခဲ့သည်။
ဒုတိယအကြိမ် ဘားကမ့် ပခုက္ကူ ဒုတိယအကြိမ် ဘားကမ့် ပခုက္ကူကို ၂၀၁၄ အောက်တိုဘာလ ၂၅ ရက်နှင့် ၂၆ ရက်နေ့များတွင် ပခုက္ကူမြို့ တိလောကရာမ ဘုန်းတော်ကြီးပညာသင်ကျောင်းတွင် ထပ်မံပြုလုပ်နိုင်ခဲ့သည်။
ထူးအယ်လင်း၊ ခင်ဝင့်ဝါ စသည့် အနုပညာရှင်များအပါအဝင် Pyay Development IT, Mido, ပန်းစကား, Mandalay Data Share Team, Ubuntu Myanmar Loco Team စသည့် နည်းပညာအဖွဲ့များမှ ဦးဆောင် ဆွေးနွေးကာ တက်ရောက်သူ စုစုပေါင်းလူဦးရေ ၁၇၀၀ (တစ်ထောင့်ခုနစ်ရာ)ခန့် ရှိခဲ့သည်။
ကိုးကား ပြင်ပလင့်ခ်များ Barcamp Pakokku Category:မြန်မာနိုင်ငံရှိ သိပ္ပံနှင့်နည်းပညာ Category:ပခုက္ကူခရိုင်။
.COM ဖိုင်သည် ပုံစံရိုးရှင်းပြီး သတ်မှတ်ဆောင်ရွက်ချက်အတိုင်း လုပ်ဆောင်ပေးနိုင်သော ဖိုင်တစ်မျိုးဖြစ်သည်။
ဆိုလိုသည်မှာ ကွန်ပျူတာစက်လည်ပတ်စနစ်ကို အမိန့်ပေးနိုင်သော အချက်အလက်များပါသော ဖိုင်နောက်ဆက် သို့မဟုတ် ကွန်ပျူတာစက်လည်ပတ်စနစ်မှ ခေါ်ယူအသုံးပြုရန် နားလည်သော ဖိုင်တစ်မျိုးဖြစ်သည်။
This site has a reference book for the RT-11 operating system running on the PDP-11 minicomputer, which shows in section 5.3 that .COM is used to refer to a command file ရှေးယခင် MS-DOS တွင် အဓိကသုံးစွဲခဲ့ကြသည်။
နောက်ပိုင်းတွင် .com ကို ထိန်ချန်ထားပြီး .exe ကိုသာ အသုံးပြုလာကြသည်။
မိုက်ခရိုဆော့ဖ် ဘိုင်နရီ ပုံစံ .COM ဖိုင်သည် CP/M နှင့် MS-DOS တို့တွင် အသုံးပြုသော ဘိုင်နရီ အစဉ်ဖြင့်လုပ်ဆောင်နိုင်သော ဖိုင်ဖြစ်သည်။
၎င်းတွင် လုပ်ငန်းကို လုပ်ဆောင်ရန်သတ်မှတ်ထားသော ကုဒ်နှင့် အချက်အလက်များမှအပ အခြား အချက်အလက်များမပါဝင်ပေ။
ဘိုင်နရီ စနစ်တွင် အများဆုံး ၆၅၂၈၀ (FF00h) ဘိုက် အထိသာလျှင် အသုံးပြုနိုင်သောကြောင့် ကုဒ်နှင့် အချက်အလက်များကို သတ်မှတ်နေရာအစုတွင်သာ သိမ်းဆည်းနိုင်ခဲ့သည်။
ထိုသို့နေရာလွတ် နည်းပါးခြင်းနှင့် ဖိုင်များအတွက် နေရာချထားမှု နည်းစနစ်အသစ် မတွေ့ရှိသေးသောကြောင့် သတ်မှတ်နေရာတွင် ပုံသေထားကာ ကွန်ပျူတာစက်လည်ပတ်စနစ်မှ စတင်လုပ်ဆောင်သည်နှင့် ခေါ်ယူအသုံးပြုနိုင်ရန် စီစဉ်ခဲ့ကြသည်။
.COM အားထောက်ပံ့ပေးထားမှုနှင့် .com အန္တရာယ် .COM ဖိုင်ကို ယခုနောက်ပိုင်း window NT အခြေပြု ပလက်ဖောင်းများအထိ အသုံးပြုနိုင်သေးသည်။
သို့ရာတွင် MS-DOS စနစ်နှင့်သာ တွဲဖက်အသုံးပြုနိုင်သည်။
ယခင် .COM တွင် အသုံးပြုထားသော အချို့ဖိုင်များအား ခေါ်ယူအသုံးပြုနိုင်ရန်အတွက် ဖြစ်သည်။
အချို့ ဗိုင်းရပ်စ် ရေးသူများသည် ၎င်းတို့၏ ဗိုင်းရပ်စ် များကို ဝက်ဘ် ၏ နောက်ဆက်ဖြစ်သော .com ကဲ့သို့ ထင်ရောင်ထင်မှားဖြစ်စေကာ တိုက်ခိုက်မှုများ ပြုလုပ်ကြဖူးသည်။
သို့သော်လည်း .COM သည် ယခုအခါ ကိုယ်ပိုင်လုပ်ဆောင်နိုင်မှုမရှိသောကြောင့် အန္တရာယ် မရှိနိုင်ပေ။
Post-rockသည် rock ဂီတ၏မျိုးခွဲတစ်မျိုးဖြစ်ပြီး သာမက rock နှင့် ပတ်သက်သော ကိရိယာတန်ဆာပလာများကို အသုံးပြု၍လွှမ်းမိုးထားသည်။
rhythနှင့် ဂစ်တာများအဖြစ် timbre နှင့် textures များကို အသုံးပြုထားသည်။
အစဉ်အလာအားဖြင့် rock တွင် မတွေ့ရှိနိုင်ပေ။
post-rock တီးဝိုင်းများမှာ မကြာခဏ vocal မပါဝင်ပေ။
Mogawai, Slint, Don Caballero နှင့် Tortoise တီးဝိုင်းမှာ အဓိကအရေးပါသော post-rock တီးဝိုင်းများဖြစ်သည်။
သို့သော် သူတို့၏ပုံစံများမှာ ဂစ်တာနှင့် ဒရမ်များအပေါ် မူတည်သော်လည်း အလွန်ကွဲပြားခြားနားသည်။
၁၉၈၀ ၏ indie နှင့် underground များတွင် ခိုင်ခိုင်မြဲနေသော်လည်း ၉၀ ခုနှစ်များ post-rock ၏ပုံစံများမှာ indie rock နှင့် အနည်းငယ်ဆင်တူသည်။
မူရင်းဝေါဟာရ Post-rockဟူသော ဝေါဟာရသည် ဝေဖန်ရေးဆရာ Simon Reynolds ၁၉၉၄ မတ်လတွင် ထုတ်ဝေခဲ့သော Mojo magazine တွင် Bark Psychosis ၏ Hex အယ်လ်ဘမ်တွင် ပြန်လည်စစ်ဆေးရာမှ ပေါ်ထွက်လာသည် ဟု ယူဆရသည်။
အဓိပ္ပာယ် ကွဲပြားနေသော်လည်း အမေရိကန်ဂျာနယ်လစ် James Wolcott က ၁၉၇၅ တွင် ဂီတသမား Todd Rundgren အကြောင်း ဆောင်းပါးတွင် ဤဝေါဟာရကို အသုံးပြုခဲ့သည်။
Rolling Stone Album Guide တွင် avant-rock သို့ out-rock ကိုဆိုလိုရာတွင် ဤစကားလုံးကို အသုံးပြုခဲ့သည်။
အခြားဥပမာတစ်ခုအနေဖြင့် ၁၉၉၂ခုနှစ်တွင် noise-pop တီးဝိုင်း The Earthmen ကို ပြန်လည် စစ်ဆေးခြင်းတွင် အသုံးပြုခဲ့သည်။
တိုးတက်လာမှု သမိုင်းကြောင်း အစောပိုင်း ရှေ့ပြေး ၁၉၆၀ နောက်ပိုင်းတွင် အမေရိကန်မှ The Velvet Underground ပေါ်ထွက်လာခဲ့ပြီး ကြီးမားစွာ လွှမ်းမိုးခဲ့သည်။
ဗြိတိသျှအုပ်စု Public image Ltd သည် တီထွင်သူများဖြစ်ပြီး NME က ပထမဆုံး post-rock အုပ်စုအဖြစ်ဖော်ပြခဲ့သည်။
သူတို့၏ ဒုတိယမြောက် အယ်လ်ဘမ် Metal Box (၁၉၇၉) တွင် traditional rock and roll တည်ဆောက်ပုံကို စွန့်လွတ်ခဲ့သည်။
dub နှင့် Krautrock တို့ကို အသုံးပြုခဲ့ပြီး (၁၉၇၉) The Flowers of Romance သည် သူတို့၏ တတိယမြောက်အယ်လ်ဘမ်သည် မူလဇစ်မြစ်နှင့်ဆိုင်သော ခွဲထွက်ခြင်းဖြစ်ပြီး tape ဂီတမှ ထုတ်နှုတ်ယူထားသည်။
၁၉၉၀ post-rock ၁၉၉၀ အစောပိုင်းတွင် Slint နှင့် Talk Talk တွင် post-rock များလွှမ်းမိုးဖြင်းအဖြစ် အမှတ်ရစရာဖြစ်လာခဲ့သည်။
Talk Talk ၏ ၁၉၈၈တွင် Spirit of Eden (၁၉၈၈) တွင် post-rock ကို မွေးဖွားစေခဲ့သည်။
ဤတီးဝိုင်းနှစ်ခု၏ အဖြစ်အပျက်တွင် အလွန်ကွဲပြားခြားနားသော်လည်း Talk Talk တီးဝိုင်းသည် art rock နှင့် new wave ဖြစ်ပြီး Slint သည် post-hardcore နှင့် math rock တို့ဖြစ်သည်။
သူတို့သည် ၁၉၉၀ ကိုဖြတ်သန်းလျက် post-rock လွှမ်းမိုးခဲ့သည်။
အင်္ဂလိပ်တီးဝိုင်းများဖြစ်သော Stereolab, Laika, Dixo Inferno, Moonshake, Seefeel, Bark Psychosis နှင့် Pram တို့သည် post-rock ကို ရေးဆွဲ၍ jazz နှင့် Kraoutrock တို့လွှမ်းမိုးစေခဲ့သည်။
၁၉၉၄ တွင် electronica ကို ရောစပ်စေခဲ့သည်။
Cul deSac, Tortoise, Labradford, Bowery Electric နှင့် Stars of the Lid တို့သည် American post-rock လှုပ်ရှားမှုတွင် founder များဖြစ်လာခဲ့သည်။
The Second Tortoise LP Millions Now Living Will Never Die album သည် post-rock တီးဝိုင်းဖြစ်လာသည်။
တီးဝိုင်းအများစုဖြစ်သော(eg. Do Make Say Think) တို့သည် Tortoise –sound ဖြင့်ဂီတကို စတင်၍ မှတ်တမ်းတင်နိုင်ခဲ့သည်။
၁၉၉၀ နောက်ပိုင်းတွင် ချီကာဂိုမြို့ သည် post-rock နှင့်ပတ်သက်၍ ပြုလုပ်ဆောင်ရွက်ခြင်းအတွက် အခြေစိုက်ဖြစ်လာသည်။
Tortoise မှ John McEntire နှင့် Brise-Glace နှင့် Gastr del Sol တို့သည် အခြားအုပ်စုများအတွက် အရေးပါသော ထုတ်လုပ်သူများဖြစ်လာခဲ့သည်။
အရေးပါသော post-rock ပင်ရင်းဒေသများမှာ Montreal, မှ Godspeed You! Black Emperor နှင့် အခြားအုပ်စုများမှာ Silver MtZion နှင့် Fly Pan Amrecord နှင့် Constellation Record များသည် သတိပြုဖွယ်ကောင်းသော် record labelများဖြစ်လာခဲ့သည်။
ဤအုပ်စုများသည် အခြားစုများထက် အမြစ်တွယ်လာခဲ့သည်။
၂၀၀၀နှင့် ၂၀၁၀ post-rock မကြာခဏသတ်မှတ် ဖော်ပြလေ့ရှိသော တီးဝိုင်းအချို့မှာ Cul de Sac, Tortise နှင့် Mogwai တို့ဖြစ်ကြပြီး label တို့ ငြင်းဆိုခံရသည်။
ယနေ့တွင် ဝေဖန်စာများရှိသော်လည်း post-rock သည် အရေးပါမှု ဆက်လက်တည်ရှိနေသည်။
Sigur Ros တီးဝိုင်းကြောင့် ၂၀၀၀ မှ post-rock တီးဝိုင်းများ လူသိများလာခဲ့သည်။
အများပြည်သူနှစ်သက်လာပြီး ရှေ့သို့ရှေ့ဆက်နိုင်ခဲ့ပြီး ရိုးရှင်းသောသီချင်းပုံစံများသည် တိုးတက်လာခဲ့ပြီး အကျိုးဖြစ်ထွန်းလာခဲ့သည်။
Explosions in the Sky, This Will Destroy You, Do make Say Think နှင့် Mono တို့ထောင်စုနှစ်သစ်တွင် လူကြိုက်များသော post-rock တီးဝိုင်းများဖြစ်လာခဲ့သည်။
၁၃ နှစ်အတောအတွင်းတွင် experimental rock တီးဝိုင်း Swans သည် အယ်လ်ဘမ်အရေအတွက် များများထွက်လာခဲ့ပြီး To Be Kind သည် US နှင့် UK Top 40 နေရာသို့ ရောက်လာခဲ့သည်။
God is an Astronaut အိုင်ယာလန်တီးဝိုင်းသည် ၂၀၀၂ခုနှစ်တွင် တည်ထောင်ခဲ့ပြီး သူတို့၏ Rhythmic guitar riff များကို လူသိများလာခဲ့သည်။
ဂီတဆိုင်ရာ ဝိသေသလက္ခဏာ Post-rock sound သည် ဂီတဆိုင်ရာမျိုးခွဲများစွာများမှ ဝိသေသလက္ခဏာများနှင့် ပေါင်းစပ်ထားပြီး post-punk, progressive rock, space rock, ambient, club,electonica နှင့် experimental နှင့် Jazz ပုံစံအမျိုးမျိုးဖြစ်သော cool jazz, avant-garde jazz နှင့် free jazz တို့ပါဝင်သည်။
အစောပိုင်း post-rock အုပ်စုများ ရ၀s krautrock ၏ပြင်းထန်သော လွှမ်းမိုးမှုများကို ခင်းကျင်းပြသခဲ့ပြီး အထူးသဖြင့် Krautrock rhythm မှ ဝိသေသလက္ခဏာ အစိတ်အပိုင်းများဖြစ်သည်။
Post-rock သည် အနုစိတ်ပြောင်းလဲမှုများနှင့် ပေါင်းစပ်ထားသည်။
တီထွင်သူအနည်းဆုံး အရေအတွက်ထဲတွင် Steve Reich, Philip Glass နှင့် Brian Eno တို့ပါဝင်သည်။
post-rock ၏အစိတ်အပိုင်းထဲတွင် ရှည်လျားသော ကိရိယာတန်ဆာပလာများ ဖြစ်ပြီး timbre, dynamics နှင့် texture တို့ပါဝင်သည်။
Post-rock တွင် vocal များကို မကြာခဏ ချန်လှပ်ထားကြပြီး တစ်ခါတစ်ရံတွင် လုံးလုံးဖျောက်ထားသည်။
တချို့ post-rock တီးဝိုင်းများ vocalများ ကိရိယာတန်ဆာပလာများဖြစ် ကြိုးပမ်းထားကြပြီး ကဗျာဆန်သော စာသားများ ရေးစပ်ထားသည်။
post-rock vocal များမှာ နူးညံကြသည်။
Sigur Ros တီးဝိုင်းသည် ထူးခြားသော vocal များဖြစ်သည်။
မပီမသသီဆိုကြပြီး ဂီတသို့ အခြားတူရိယာများနှင့် ချိန်ညှိထားသည်။
ကျယ်ပြန့်စွာ စမ်းသပ်လေ့လာခြင်းနှင့် အခြားမျိုးခွဲများနှင့် ရောစပ်ထားသည်မှာ မကြာမီက Post-rock ဖြစ်ရပ်ဖြစ်သည်။
Cult of luna, Isis, Russian Circles, Palms, Deftones နှင့် Pelican များသည် metalနှင့် post-rock ပုံစံများရောစပ်ထားသည်။
အလားတူတီးဝိုင်းများဖြစ်သော Altar of Plagues, Lantlosနှင့် Agalloch post-rockနှင့် black metal သို့ရောက်ထားပြီးသည်။
မျိုးတူစုပေါင်းစမ်းသပ်ထားခြင်းနှင့် ရောနှောထားခြင်းသည် post-rock နှင့် အမျိုးအစားတစ်မျိုးပေါင်းစပ်ခြင်းထက် ကျော်လွန်သွားသည်။
အထူးသဖြင့် Deagheaven တွင် တွေ့နိုင်သည်။
.exe ဖိုင် များသည် DOS ၊ OpenVMS၊ မိုက်ခရိုဆော့ဖ် ဝင်းဒိုးစ် ၊ Symbian သို့မဟုတ် OS/2 တို့အတွက် အဓိကလုပ်ဆောင်ပေးသော ဖိုင်နောက်ဆက် ဖြစ်သည်။
.COM နှင့် ကွာခြားသည်မှာ ၎င်းတွင်GI အသုံးပြုသူများမှ နားလည်လွယ်သည့် အသွင်အပြင် (GUI) ၊ရုပ်ပုံများ နှင့် အိုင်ကွန်(icon) များကဲ့သို့သော အချက်အလက်ရင်းမြစ်များစွာ ပါဝင်သည်။
ဦးမြင့်လှိုင် သည် မြန်မာနိုင်ငံ လယ်ယာစိုက်ပျိုးရေးနှင့် ဆည်မြောင်း ဝန်ကြီးဌာန၏ ပြည်ထောင်စု ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
သူသည် တပ်မတော်မှ ဒုတိယ ဗိုလ်ချုပ်ကြီး ရာထူးဖြင့် အနားယူခဲ့သူ ဖြစ်ပြီး လေကြောင်းရန် ကာကွယ်ရေးတပ်ဖွဲ့ အရာရှိချုပ် အဖြစ် တာဝန်ထမ်းဆောင်ခဲ့သူလည်း ဖြစ်သည်။
ရှမ်းပြည်နယ် လားရှိုးမြို့ အခြေစိုက် အရှေ့မြောက်ပိုင်းတိုင်းစစ်ဌာနချုပ် တိုင်းမှူးအဖြစ်လည်း တာဝန်ထမ်းဆောင်ခဲ့သည်။
ငယ်ဘဝ သူသည် ငယ်စဉ်က ပညာရေးကို ဇာတိမွေးရပ်မြေ မှာပင် ဆည်းပူးခဲ့သည်။
ဆယ်တန်းအောင်ပြီးနောက် စစ်တက္ကသိုလ် အပတ်စဉ် (၁၇) သို့ တက်ရောက်သည်။
ဝန်ကြီးဟောင်း ဦးခင်ရီ ၊ လေတပ်ဦးစီးချုပ် ဟောင်း ဦးမြတ်ဟိန်း တို့နှင့် အပတ်စဉ် တူသည်။
ယခင် တပ်မတော်အစိုးရ ဒုတိယအကြီးအကဲ ဦးမောင်အေး ၏ ကိုယ်ရေးအရာရှိ အဖြစ် ထမ်းဆောင်ဖူးသည်။
သူသည် တပ်မတော် တွင် ၂၀၁၀ ပြည့်နှစ် ရှေ့ပိုင်းကာလများအတွင်း အသက်အငယ်ဆုံး တိုင်းမှူး၊အသက်အငယ်ဆုံး ဒုတိယဗိုလ်ချုပ်ကြီး အဖြစ် စာရင်းဝင်သည်။
နိုင်ငံရေးသမားဘဝ သူသည် လေကြောင်းရန်ကာကွယ်ရေးတပ်ဖွဲ့ ၏ အရာရှိချုပ် အဖြစ် မှ ၂၀၁၀ ခုနှစ် ဩဂုတ် လတွင် အငြိမ်းစားယူပြီး အထွေထွေရွေးကောက်ပွဲ ၂၀၁၀ ဝင်ပြိုင်သည်။
နေပြည်တော် ဒက္ခိဏသီရိမြို့နယ် မှ နေ၍ ကိုယ်စားလှယ်အဖြစ် ရွေးချယ်ခံရပြီး ဦးသိန်းစိန်အစိုးရအဖွဲ့ တွင် လယ်ဆည်ဝန်ကြီး ဖြစ်လာသည်။
အထွေထွေရွေးကောက်ပွဲ ၂၀၁၅ နှင့် အထွေထွေရွေးကောက်ပွဲ ၂၀၂၀ တို့တွင် အဆိုပါ မဲဆန္ဒနယ်မှ နေ၍ ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီကိုယ်စားပြု ဝင်ပြိုင်သော်လည်း ရှုံး နိမ့်သည်။
သူသည် ၂၀၁၅ ခုနှစ် နောက်ပိုင်း မိခင်ပါတီ တွင်ပင် သဘောထားတင်းမာသော နိုင်ငံရေးသမားအဖြစ် ဖြတ်သန်းခဲ့သည်။
ပါတီ၏ နေပြည်တော်တာဝန်ခံ ၊တောင်သူလယ်သမားရေးရာဌာနကြီးမှူး အဖြစ်လည်း တာဝန်ပေးခံရကာ ၂၀၂၄ ခုနှစ် မတ်လ တွင် ပါတီနိုင်ငံရေး မှ နုတ်ထွက်ခဲ့သည်။
ထိန်းသိမ်းခံရခြင်း သူ့ကို နိုင်ငံတော်စီမံအုပ်ချုပ်ရေးကောင်စီ က ၂၀၂၄ ခုနှစ် ဧပြီ ၁၀ ရက် တွင် အဂတိလိုက်စားမှုဖြင့် ဖမ်းဆီးထိန်းသိမ်းသည်။
သူသည် ဝန်ကြီးရာထူး ရထားချိန် ရန်ကုန်မြို့၊ ဒဂုံမြို့သစ်အရှေ့ပိုင်း ရှိ လယ်မြေဧက ၁၇၀၀ ကျော်အား သူနှင့် သမက်ဖြစ်သူတို့၏ အမည်များဖြင့် လယ်မြေလုပ်ပိုင်ခွင့် လျှောက်ထားရယူခဲ့သည်။
ထင်ရှားဖြစ်ရပ်နှင့်ဝေဖန်ခံရမှုများ ၎င်း လယ်ဆည်ဝန်ကြီး အဖြစ် တာဝန်ထမ်းဆောင်စဉ် ၂၀၁၂ ခုနှစ် မတ်လ အတွင်းက ပြည်တွင်းထုတ်ဂျာနယ်တစ်စောင် တွင် လွှတ်တော်ကိုယ်စားလှယ်များအား ဦးနှောက်မရှိ၊ စာမတတ် အစရှိသော အင်တာဗျူး ဖြေကြားခဲ့မှု နှင့် ၂၀၁၃ ခုနှစ် ဇန်နဝါရီလ နောက်ဆုံးအပါတ်က ဧရာဝတီတိုင်းဒေသကြီး ဓနုဖြူမြို့နယ် ခရီးစဉ်အတွင်း တောင်သူလယ်သမားများအား အကြွေးကျေအောင် ထမင်းတစ်နပ်လျှော့စားကြဖို့ တိုက်တွန်းစကား ဆိုခဲ့မှုများကြောင့် လူအများ၏ ပြစ်တင်ဝေဖန်ခြင်းကို ခံရသည်။
ထို့အပြင် သူသည် နိုင်ငံရေးသမားဘဝ ၂၀၂၃ ဖေဖော်ဝါရီ ၂၁ ရက် တွင် နေပြည်တော်၊ ဒက္ခိဏသီရိမြို့နယ် ကြံ့ခိုင်ဖွံ့ဖြိုးရေးပါတီဝင်များအား ဝါးရင်းတုတ်လက်နက်တပ်ဆင်ပွဲကို ပြုလုပ်ခဲ့မှုဖြင့် ပါတီ၏ ပြစ်တင်မှုကို ခံရပြီး တာဝန်မှ နုတ်ထွက်ခဲ့ရသည်။
ဝဏ္ဏကျော်ထင် ဦးဝင်းမြင့် သည် မြန်မာနိုင်ငံသား စီးပွားရေးလုပ်ငန်းရှင်နှင့် စီးပွားရေးနှင့် ကူးသန်းရောင်းဝယ်ရေး ဝန်ကြီးဌာန၏ ပြည်ထောင်စုဝန်ကြီး အဖြစ် တာဝန်ထမ်းဆောင်ခဲ့သူ ဖြစ်သည်။
ကုန်သည်များနှင့် စက်မှုလက်မှု လုပ်ငန်းရှင်များအသင်း၏ ဥက္ကဋ္ဌ အဖြစ် ဆောင်ရွက်ခဲ့သူဖြစ်ကာ ရွှေနဂါးမင်းကုမ္ပဏီ၏ ပိုင်ရှင်လည်းဖြစ်သည်။
ပါထိကဝဂ္ဂ()သည် ဒီဃနိကာယ်၏ နောက်ဆုံးကျမ်းဖြစ်ပြီး ၎င်းပါဠိတော်၌ ကမ္ဘာဖြစ်ပုံ ပျက်ပုံ အယူအဆများကို အရင်းကျကျ အကျယ်တဝင့် ပြဆိုထားသော အဂ္ဂညသုတ်၊ ဗုဒ္ဓမြတ်စွာ၏ ရုပ်ပုံတော်ကို သရုပ်ဖော်ပြရာဖြစ်သော မဟာပုရိသလက္ခဏာကျမ်းဟု ခေါ်ဆိုထိုက်သည့် လက္ခဏသုတ်တော်ကြီး အစရှိသော သုတ်များပါဝင်သည်။
ထိုလက္ခဏသုတ်တော်တွင် ဘုရားရှင်၏ လက္ခဏာ ၃၂-ပါးအနက် တစ်ပါး တစ်ပါးလျှင် (၁) အကြောင်းကံ၊ (၂) ကံ၏အကျိုး၊ (၃) လက္ခဏာ၊ (၄) လက္ခဏာ၏အကျိုးဟူ၍ လေးမျိုးစီ ပြဆိုထားသဖြင့် ဗုဒ္ဓမြတ်စွာ၏ လက္ခဏာ ၃၂-ပါးကို ကြည်ညို၍ မဆုံးနိုင်အောင် တွေ့ရမည်ဖြစ်သည်။
ဤပါဠိတော်၌ သုတ်ပေါင်း ၁၁-သုတ် ပါဝင်ပေသည်။
ပါဠိတော်မြန်မာပြန်ကျမ်းများ၏ ကျမ်းဦးမှတ်ဖွယ်များ (သာသနာရေး ဝန်ကြီးဌာန) ပါဝင်သော သုတ်တော်များ ပါထိကသုတ် ဥဒုမ္ဗရိကသုတ် စက္ကဝတ္တိသုတ် အဂ္ဂညသုတ် သမ္ပသာဒနိယသုတ် ပါသာဒိကသုတ် လက္ခဏသုတ် သိင်္ဂါလသုတ် အာဋာနာဋိယသုတ် သင်္ဂီတိသုတ် ဒသုတ္တရသုတ် ကိုးကား Category:ပါထိကဝဂ်Category:ဒီဃနိကာယ် ကဏ္ဍ:သုတ္တန်ပိဋကတ်။
ဒေါက်တာမြင့်နိုင် (၆ အောက်တိုဘာ ၁၉၅၁ မွေးဖွား)သည် မြန်မာနိုင်ငံသား နိုင်ငံရေးသမားနှင့် နိုင်ငံရေးအကျဉ်းသားဟောင်း ဖြစ်သည်။
၂၀၁၂ ကြားဖြတ်ရွေးကောက်ပွဲတွင် စစ်ကိုင်းတိုင်းဒေသကြီး မဲဆန္ဒနယ် အမှတ် ၃ မှ အမျိုးသားလွှတ်တော် ကိုယ်စားလှယ်အဖြစ် ရွေးကောက်ခံခဲ့ရသူလည်း ဖြစ်သည်။
၁၉၉၀ အထွေထွေ ရွေးကောက်ပွဲတွင် မဲအရေအတွက် ၃၀,၆၂၈ (၇၆%) ဖြင့် ကန့်ဘလူမြို့နယ် အမှတ် ၂ မဲဆန္ဒနယ်မှ ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခံခဲ့ရသည်။